93/717/EY: Neuvoston päätös, tehty 22 päivänä marraskuuta 1993, jäsenvaltioiden viranomaisten velvollisuudesta kuulla Euroopan rahapoliittista instituuttia suunnitelmista lainsäädännöksi



Virallinen lehti nro L 332 , 31/12/1993 s. 0014 - 0015

Suomenk. erityispainos Alue 1 Nide 3 s. 0084

Ruotsink. erityispainos Alue 1 Nide 3 s. 0084



NEUVOSTON PÄÄTÖS, tehty 22 päivänä marraskuuta 1993, jäsenvaltioiden viranomaisten velvollisuudesta kuulla Euroopan rahapoliittista instituuttia suunnitelmista lainsäädännöksi (93/717/EY) EUROOPAN UNIONIN NEUVOSTO, joka ottaa huomioon Euroopan talousyhteisön perustamissopimuksen, ja erityisesti sen 109 f artiklan 6 kohdan ja sopimukseen liitetyn Euroopan rahapoliittisen instituutin perussääntöä koskevan pöytäkirjan 5.3 artiklan, ottaa huomioon komission ehdotuksen (), ottaa huomioon Euroopan parlamentin lausunnon (), ottaa huomioon pääjohtajien komitean lausunnon, sekä katsoo, että Euroopan rahapoliittinen instituutti (ERI) perustetaan 1 päivänä tammikuuta 1994, perustamissopimuksen mukaan jäsenvaltion on kuultava ERI:a kaikista suunnitelmista, jotka koskevat sen toimivaltaan kuuluvaa lainsäädäntöä; neuvosto vahvistaa tätä kuulemista koskevat rajoitukset ja edellytykset, tämä jäsenvaltioiden viranomaisille asetettu kuulemisvelvollisuus ei rajoita kansallisten viranomaisten velvollisuuksia tapauksissa, joita kyseiset suunnitelmat koskevat, tässä päätöksessä ei tarkoiteta kansallisten viranomaisten tekemiä rahapolitiikan täytäntöönpanoa koskevia päätöksiä, ja ERI:n kuuleminen ei saa pidentää aiheettomasti jäsenvaltioiden lainsäädäntöä koskevien suunnitelmien toteuttamista; määräaikojen, joiden kuluessa ERI:n on annettava lausuntonsa, on kuitenkin sallittava perehtyminen sille toimitettuihin asioihin; asianmukaisesti perustelluissa erityisen kiireellisissä tapauksissa, esimerkiksi markkinoiden herkkyyden vuoksi, jäsenvaltiot voivat vahvistaa alle yhden kuukauden pituisen määräajan; erityisesti näissä tapauksissa olisi kansallisten viranomaisten ja ERI:n välisessä kanssakäymisessä voitava ottaa huomioon kummankin edut, ON TEHNYT TÄMÄN PÄÄTÖKSEN: 1 artikla 1. Jäsenvaltioiden viranomaisten on kuultava ERI:a kaikista suunnitelmista, jotka koskevat sen toimivaltaan perustamissopimuksen 109 f artiklan nojalla kuuluvaa lainsäädäntöä, ja erityisesti seuraavien osalta: - raha-asioita koskeva lainsäädäntö, ecun asema ja maksuvälineet, - kansallisten keskuspankkien asema ja toimivalta sekä rahapolitiikan välineet, - rahoitus-, finanssi- ja maksutasetilastojen kerääminen, laatiminen ja levittäminen, - korvaus- ja maksujärjestelmät, erityisesti rajat ylittävien toimien osalta, - rahoituslaitoksiin sovellettavat säännöt, jos ne vaikuttavat laitosten ja rahamarkkinoiden vakauteen. 2. Saatuaan suunnitelman lainsäädännöksi ERI ilmoittaa sitä kuuleville kansallisille viranomaisille, koskeeko kyseinen suunnitelma ERI:n mielestä sen toimialaa. 2 artikla 1. "Suunnitelmilla lainsäädännöksi" tarkoitetaan suunnitelmia, jotka koskevat jäsenvaltion alueella yleisesti sovellettavia velvoittavia säännöksiä ja määräyksiä ja joissa vahvistetaan määrittämättömään määrään tapauksia sovellettavat ja määrittämättömälle määrälle luonnollisia henkilöitä tai oikeushenkilöitä osoitetut säännöt. 2. Edellä 1 kohdan mukaisina suunnitelmina lainsäädännöksi ei pidetä sellaisia säännöksiä ja määräyksiä koskevia suunnitelmia, joiden tarkoituksena on yhteisön direktiivien saattaminen osaksi jäsenvaltioiden lainsäädäntöä. 3 artikla Kunkin jäsenvaltion on toteutettava tarvittavat toimenpiteet tämän päätöksen noudattamisen takaamiseksi. Tässä tarkoituksessa sen on valvottava, että ERI:a kuullaan hyvissä ajoin, jotta lainsäädäntöä koskevan suunnitelman tekevällä viranomaisella on käytettävissään ERI:n lausunto ennen kuin se tekee päätöksensä; jäsenvaltion on myös valvottava, että ERI:n lausunto saatetaan kyseisten säännösten tai määräysten täytäntöönpanosta vastaavalle viranomaiselle, jos tämä on eri kuin suunnitelman tehnyt viranomainen. 4 artikla Suunnitelman tekemisestä vastaavat kansalliset viranomaiset voivat, jos ne katsovat sen tarpeelliseksi, asettaa ERI:lle lausunnon antamista varten määräajan, joka on erittäin kiireellisiä tapauksia lukuun ottamatta vähintään kuukausi siitä, kun asia on annettu tiedoksi ERI:n puheenjohtajalle. Määräajan päätyttyä asiaa voidaan käsitellä, vaikka lausuntoa ei ole annettu. Jos ERI:n lausunto saadaan vahvistetun määräajan jälkeen, jäsenvaltioiden on kuitenkin valvottava, että se saatetaan 3 artiklassa tarkoitettujen viranomaisten tiedoksi. 5 artikla Tämä päätös on osoitettu kaikille jäsenvaltioille. Tehty Brysselissä 22 päivänä marraskuuta 1993. Neuvoston puolesta Puheenjohtaja Ph. MAYSTADT () EYVL N:o C 324, 1.12.1993, s. 12 ja EYVL N:o C 340, 17.12.1993, s. 12 () EYVL N:o C 329, 6.12.1993